Pozdravljeni, tehniki!

Tehnika ne pomeni samo praktičnega dela, ampak tudi veliko razmišljanja, risanja, pisanja, preizkušanja…

Želim, da v tem tednu **uredite zapiske v zvezku za tehniko**, ki smo ga naredili (če ga kdo nima, naj ga naredi doma ali pa piši v kupljenega).

Pri zapisih upoštevajte (glej primera vzornega zapisa):

• lepopis,

• urejenost zapisa, pravilnost zapisa (slovnico), zapis v celih povedih,

• preglednost,

• risanje skice z barvicami (fotografijo izdelka lahko tudi nalepite).

Vaše povratne informacije (fotografije, mnenja, predloge, **zapise**) pričakujem do četrtka, 9. 4. 2020, na elektronski naslov: nadja.lemut@gmail.com.

Hvala vsem, ki ste se redno javljali v preteklih treh tednih. Iz 4. razreda se je odzvalo 10 učencev od 16-ih, iz 5. razreda 4 učenci od 9-ih. Nekateri ste naloge naredili nepopolno, zato jih **dopolnite**. Tisti, ki se še niste javili, opravite vse načrtovane naloge, vključno z zapisi. Posredujete jih na moj elektronski naslov.

Pred vrati so velikonočni prazniki. Letos jih bomo praznovali drugače. Vesela bom, če mi boste poslali kakšno fotografijo vaših pirhov, (postopek barvanja/okraševanja in končni izdelek) ali velikonočnih dekoracij 🡒 zapišite v zvezek.

***Ostanite doma, ostanite zdravi in lepo praznujte!***

učiteljica Nadja Lemut

***Primera vzornega zapisa o tehničnih izdelkih:***

**ORIGAMI ŠKATLICA**

Pripomočki: papir formata A4, škarje

Postopek:

1. Iz papirja A4 izrežemo kvadrat.

2. Iz kvadrata s prepogibanjem zgibamo škatlico po slikovnih navodilih (vir: Pinterest).

Skica:

**LESEN OBESEK ZA KLJUČE**

Pripomočki:

- električna žaga,

- narezani leseni kvadrati velikosti 5cm x 5 cm,

- brusni papir,

- mešanica lepila Mekol in vode v razmerju 2 : 1,

- listki z natisnjenim napisom »Ljubo doma, kdor ga ima« v velikosti lesenega kvadrata,

- papirnata brisačka za podlago,

- posodica z vodo,

- akumulatorski vrtalnik,

- tanjši sveder,

- lesena podlaga za vrtanje

- zaščitna oprema (očala, rokavice),

- kovinska rinka

Postopek:

1. Iz lesa izrežemo kvadrat velikosti 5 cm x 5 cm.

2. Vse dele zbrusimo z brusnim papirjem.

3. Eno ploskev namažemo z mešanico lepila in vode.

4. Nanjo zrcalno prilepimo listek z napisom in ponovno premažemo z mešanico lepila in vode.

5. Pustimo stati nekaj ur.

6. S prsti, ki jih pomakamo v vodo, s krožnimi gibi narahlo zdrgnemo listek z lesene ploskve.

7. Na ploskvi ostane napis, ki ga po potrebi popravimo s kemičnim svinčnikom.

8. Ploskev z napisom ponovno namažemo z mešanico lepila in vode.

9. Ko se premaz posuši, z vrtalnikom izvrtamo luknjico za kovinsko rinko.

10. Luknjico zbrusimo z brusnim papirjem in skoznjo nataknemo kovinsko rinko.

Skica:

Ljubo doma,

kdor ga ima.